વાજબી ભાવની દુકાનોના વિસ્‍તાર દીઠ ગ્રામ્‍ય અને શહેરી વિસ્‍તારોમાં તકેદારી સમિતિઓની નિમણુંક કરવામાં આવેલ છે. આ સમિતિઓમાં ગ્રામ પંચાયતના સરપંચ, તલાટી, ગ્રામ પંચાયતના મહિલા સભ્‍ય ઉપરાંત ગરીબી રેખા નીચેના કાર્ડ ધારકો પૈકી બે કાર્ડ ધારકોને સભ્‍ય તરીકે નિમવામાં આવે છે. આ તકેદારી સમિતિએ વાજબી ભાવની દુકાન ખાતે આવશ્‍યક ચીજ વસ્‍તુઓની આવક અને વિતરણ ઉપર દેખરેખ રાખવાની થાય છે. તેમજ વાજબી ભાવની દુકાન ખાતે રાખવામાં આવતા સ્‍ટોક રજીસ્‍ટર અને વેચાણ રજીસ્‍ટર વગેરેની નિયમિત રીતે ચકાસણી કરવાનું થાય છે.